

**LIETUVOS RESPUBLIKOS FINANSŲ MINISTRAS**

**ĮSAKYMAS**

**DĖL FINANSŲ MINISTRO 2014 M. GRUODŽIO 30 D. ĮSAKYMO NR. 1k-499 „DĖL 2014–2020 metų EUROPOS SĄJUNGOS FONDŲ INVESTICIJŲ veiksmų programos STEBĖSENOS RODIKLIŲ skaičiavimo aprašO PATVIRTINIMO“ PAKEITIMO**

2016 m. liepos 13 d. Nr. 1K-287

Vilnius

P a k e i č i u 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo, patvirtinto Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“, IV skyriaus „Specialieji produkto stebėsenos rodikliai“ rodiklio P.S.329 aprašymą ir jį išdėstau taip:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| „P.S.329 | „Sukurti /  pagerinti atskiro komuna-linių atliekų surinkimo pajėgu-mai“ | Tonos/metai | Komunalinės atliekos – buitinės (buityje susidarančios) atliekos ir kitokios atliekos, kurios savo pobūdžiu ar sudėtimi yra panašios į buitines atliekas (šaltinis: Lietuvos Respublikos atliekų tvarkymo įstatymas).  Atliekų surinkimas – atliekų paėmimas iš atliekų turėtojų, įskaitant rūšiuojamąjį atliekų surinkimą ir parengiamąjį laikymą iki atliekų surinkimo įrenginiuose, kuriuose atliekos iškraunamos, kad jas galima būtų paruošti pervežti į atliekų naudojimo ar šalinimo įrenginius (šaltinis: Lietuvos Respublikos atliekų tvarkymo įstatymas).  Rūšiuojamasis atliekų surinkimas – atliekų surinkimas, kai jos atskiriamos pagal rūšį ir pobūdį siekiant palengvinti specialų tos rūšies ir pobūdžio atliekų apdorojimą (šaltinis: Lietuvos Respublikos atliekų tvarkymo įstatymas).  Sukurti ir (arba) pagerinti atskiro komunalinių atliekų surinkimo pajėgumai – naujai įsigyti ir pastatyti atskiro komunalinių atliekų surinkimo konteineriai ar kiti įrenginiai (įskaitant konteinerius ir kitus įrenginius didelių gabaritų atliekų surinkimo aikštelėse) rūšiuojamajam atliekų surinkimui užtikrinti. | Automatiškai apskaičiuojamas | Skaičiuojamas sumuojant įsigytų ir pastatytų konteinerių ar kitų įrenginių komunalinių atliekų surinkimo pajėgumus tonomis per metus.  Konteinerių pajėgumai apskaičiuojami pagal formulę:  Pk = Nk \* Vk \* Ivid \* qn,  kur:  Pk – konteinerių pajėgumai;  Nk – konteinerių skaičius;  Vk – vieno konteinerio tūris;  Ivid – vidutinis (3 metų vidurkis) išvežimų per metus skaičius;  qn – vidutinis atliekų tankis pagal rūšis.  Vidutinis atliekų tankis pagal rūšis:  - stiklinės pakuotės atliekų mišinio – 300 kg/m3;  - popieriaus ar kartono atliekų mišinio – 45 kg/m3;  - plastikinės, kombinuotos ir metalo pakuotės atliekų mišinio – 30 kg/m3;  - tekstilės atliekų – 141 kg/m3;  - biologinių atliekų (žaliųjų ir maisto atliekų) – 770 kg/m3;  - žaliųjų atliekų – 230 kg/m3;  -maisto atliekų – 800 kg/m3;  - medinių pakuočių ar medienos atliekų mišinio – 750 kg/m3;  - eksploatuoti netinkamų transporto priemonių plastikų atliekų – 500 kg/m3;  - naudotų padangų atliekų – 120 kg/m3;  - geležies ir plieno ar metalų atliekų mišinio – 500 kg/m3;  - statybos ir griovimo atliekų – 2500 kg/m3;  - elektros ir elektroninės įrangos atliekų – 70 kg/m3;  - didžiųjų atliekų – 500 kg/m3;  - pavojingųjų atliekų – 900 kg/m3.“ | Pirminiai šaltiniai:  priėmimo–perdavimo aktai arba statybos užbaigimo patvirtinimo dokumentai.  Antriniai šaltiniai:  mokėjimo prašymai. | Stebėsenos rodiklis laikomas pasiektu, kai projekto veiklų įgyvendinimo pabaigoje pasirašomi priėmimo–perdavimo aktai arba statybos užbaigimo patvirtinimo dokumentai. | Už stebėsenos rodiklio pasiekimą ir duomenų apie pasiektą stebėsenos rodiklio reikšmę teikimą antriniuose šaltiniuose yra atsakingas projekto vykdytojas. |

Finansų ministrė Rasa Budbergytė